Document ID: /fineweb-2-swissfilter-quality_10-filterrobots/filtered/02686.jsonl.gz/46

Lansarea Ghidului românilor în Elveția
Întâlnirile afterwork ale românilor din Elveția de la finele acestei luni sunt dedicate lansării Ghidului românilor în Elveția.
Vom afla mai multe despre Ghid, conținutul său, cum îl putem accesa și despre eforturile din spatele documentării și pregătirii acestuia de la reprezentanți ai echipei care a făcut posibilă realizarea și concretizarea sa în format de broșură și online: Adrian Moraru, Adela-Diana Almaşi, Carmen Militaru, Iulia Porneală, Camelia Costea, Călin Iosefide, Cosmin Păun, Corina Găgeanu-Epage, Raluca Nedelcu.
Luni, 27 iunie 2016, începând cu orele 18.30, la Atelier Bar (Talacker 16/Bärengasse, lângă Paradeplatz), la etaj, vor avea discuții tête-à-tête, după cum am obișnuit La un Pahar de Vorbă în Zürich. Eveniment În organizarea Elenei Budui și a Liviei Bălăcescu.
La un Pahar de Vorbă în Lausanne vă așteaptă cu un program diferit, într-o locație nouă, la Maison de la Femme (Av. Eglantine 6, Lausanne, harta aici). Primele 30 de minute sunt dedicate prezentării propriu-zise, urmate de cocktail unde participanții vor putea împărtăși impresiile și adresa întrebări autorilor. Gazde vor fi Rodica Roșu Fridez , Simona Cioroiu și Monica Neagu.
Puteți confirma participarea completând următorul formular.
Suntem recunoscători dacă transmiteți invitația prietenilor și cunoscuților.